# Ivan Balliu i Campeny

Ivan Balliu i Campeny (Caldes de Malavella, 1 de gener de 1992) és un futbolista català que juga al Rayo Vallecano. Es va formar al futbol base del Barça, però ha jugat professionalment a Portugal i França.
Va ser internacional juvenil amb la selecció espanyola, però com a sènior ha decidit jugar per Albània, degut als llaços familiars del seu pare. Va debutar amb la selecció albanesa absoluta el 2017.

## Trajectòria
### Futbol Club Barcelona

Va arribar al Barça el 2005, per jugar en l'Infantil A. La temporada 2010-2011 era el capità del Juvenil A, entrenat per Òscar Garcia, que va guanyar tots els títols que va disputar.
Format a les categories inferiors del Futbol Club Barcelona, Balliu va ser el capità del Juvenil blaugrana que la temporada 2010/11 que va aconseguir el triplet, en conquistar Lliga, Copa de Campions i Copa del Rei. Aquesta mateixa campanya Luis Enrique li va donar l'oportunitat de debutar com a professional jugant diversos partits amb el Barcelona B a Segona Divisió.
L'estiu de 2011, Pep Guardiola el va convocar per fer la pretemporada amb el primer equip a través d'Europa i Amèrica del Nord, on debutaria en un partit amistós davant el HNK Hajduk Split de Croacia.
A finals de la temporada 2012/13, disputa la Copa Catalunya i l'entrenador del primer equip Tito Vilanova ho considera per a la final del 29 de maig contra el RCD Espanyol, el club blaugrana aconsegueix el trofeu a través dels penals després de l'empat 1-1.
Després d'haver estat durant tota la seva vida com a blaugrana, el 2013 no se li va renovar el contracte de manera i va haver de plegar. Després d'aquest cop dur, va llançar la línia de roba juvenil Gorgeous Style la qual va ser creada per Sergi Gómez, Marta Soler i el mateix Balliu. La marca tenia la intenció de transmetre els valors d'esportivitat, competitivitat i humilitat que els van ser inculcats a La Masia.

### FC Arouca

L'estiu de 2013 fitxa pel FC Arouca portuguès per dues temporades. debutant a la Primeira Liga l'1 de setembre guanyant a casa contra el Rio Ave FC, jugant els 90 minuts.

### Metz

El 17 de juliol de 2015, Balliu fa fitxar pel FC Metz francès per dos anys. Va marcar el seu primer gol com a professional el 16 d'octubre, ajudant el seu equip a remuntar en un empat a casa contra el Clermont Foot.
Després de contribuir amb 24 partits durant la seva primera temporada al retorn del seu equip a la Ligue 1, Balliu va debutar a la Primera francesa el 13 d'agost de 2016, guanyant a casa per 3-1 contra el Lille OSC.

## Carrera internacional

Balliu és d'ascendència albanesa per part de pare, i podia representar Albània, parlant-ne en una entrevista el 24 d'octubre de 2016. El 22 d'agost de 2017 va obtenir la nacionalitat albanesa, i ja podia ser seleccionat. El nou seleccionador albanès, Christian Panucci el va convocar poc després per als partits de qualificació per al Mundial de 2018 contra Liechtenstein i Macedònia els dies 2 i 5 d setembre. No obstant, la seva estrena va ser el 6 d'octubre de 2017 contra la selecció espanyola.

## Vida privada

El juliol de 2017, Balliu es va casar amb Marta Soler.

## Referències

* ↑ «Ivan Balliu Campeny». FCBarcelona.com. [Consulta: 28 març 2022].
* ↑ «Thiago marca el camino». El Periodico.
* ↑ El club ha comunicat la baixa a Gus Ledes, Balliu, Lobato i Luis Alberto per a la temporada vinent; FC Barcelona, 7 de juny 2013
* ↑ «Sergi Gómez e Ivan Balliu crean Gorgeous Style, moda juvenil y de diseño». Mundo Deportivo.
* ↑ Iván Balliu assina por duas épocas (Iván Balliu signs for two seasons) Arxivat 2013-09-22 a Wayback Machine.; Record, 21 juliol 2013 (en portuguès)
* ↑ Ivan Balliu debuta i l'Arouca guanya el seu primer partit; Diari de Girona, 3 de setembre de 2013
* ↑ Ivan Balliu, du Barça au FC Metz!; FC Metz, 17 de juliol de 2015 (francès)
* ↑ FC Metz: Ivan Balliu et son terrible but; Le Républicain Lorrain, 20 d'octubre de 2015 (francès)
* ↑ Le LOSC s'écroule à Metz (LOSC collapses at Metz); France 3, 14 d'agost de 2016 (francès)
* ↑ Ivan Balliu “katalanasi” që ëndërron Kombëtaren e Shqipërisë (Catalan Ivan Balliu dreams of Albania national team) Arxivat 2017-08-07 a Wayback Machine.; Mapo, 24 d'octubre de 2016 (en albanès)
* ↑ Spain-born former Barcelona defender could join Albania; Tirana Times, 24 d'octubre de 2016
* 1 2 «Ivan Balliu, un català enrolat a la selecció albanesa». Vilaweb.cat, 26-03-2022. [Consulta: 28 març 2022].
* ↑ Dekret për dhënie të shtetësisë shqiptare nr. 10596 (Decret de concessió de la ciutadania albanesa no. 10596); President d'Albània, 22 d'agost de 2017 (en albanès)
* ↑ «Trajneri Panucci shpall listën e lojtarëve për ndeshjet zyrtare eleminatore kundër Lihtenshteinit dhe Maqedonisë» (en albanès). Albanian Football Association, 25-08-2017. Arxivat de l'original el 27 d'agost 2017. [Consulta: 28 agost 2017].
* ↑ «FOTO/ Marta, një bukuroshe spanjolle i ka “vjedhur” zemrën mbrojtësit të ri të Kombëtares» (en albanès). Panorama Sport, 04-09-2017 [Consulta: 5 setembre 2017].

## Enllaços externs

* Ivan Balliu i Campeny a BDFutbol
* Ivan Balliu i Campeny, fitxa a ForaDeJogo